Yn Whaillag

She co-hollys rollageagh beg 'sy speyr yiass ee yn Whaillag (ny Musca 'syn ennym Ladjynagh echey). She nane jeh daa cho-hollys rollageagh jeig va crooit les Petrus Plancius veih baghtyn Pieter Dirkszoon Keyser as Frederick de Houtman, as v'eh er ny haishbyney da'n chied cheayrt er cruinnag niauoilagh  er crantessen 'sy vlein 1597 (ny 1598) ayns Amsterdam lesh Plancius as Jodocus Hondius. V'eh er ny pheintal da'n chied cheayrt 'syn atlas niauoilagh Uranometria lesh Johann Bayer 'sy vlein 1603. V'eh enmyssit myr y Shellan (ny Apis 'syn ennym Ladjynagh echey) chammah feie 200 bleeaney. Ta'n Whaillag soit fo oirr ny cruinney da'n chooid smoo jeh fakideryn 'sy Lieh-chruinney Hwoaie.

Shymmey rollage gial y cho-hollys rollageagh, she olteynyn heshaght y Scorp as y Chentaur t'ad, possan skeaylt jeh rollageyn bane-ghorrym çheh as y bun as gleashaght cheddin oc tessen Raad Mooar Gorree. T'ad goaill stiagh Alpha, Beta, Gamma, Zeta as (s'liklee) Eta Muscae, chammah as HD 100546, rollage Ae/Be Herbig bane-ghorrym ta cruinnit lesh jysk smooirlagh cast ta cummal planaid neughrianagh mooar ny crivassan dhone as proto-phlanaid possible. Ta planaidyn er ny ve feddynit magh ayns daa chorys rollageagh elley. Ta'n co-hollys rollageagh cummal daa rollage chaghlaaee Chepheagh ta ry-akin da'n tooill. She corys tree rollage eh Theta Muscae as she rollage Wolf–Rayet y rolley s'gilley t'ayn.

Imraaghyn

Kianglaghyn magh

 The Deep Photographic Guide to the Constellations: Musca 
 Y Whaillag so-chriggaragh


Ronney:Co-hollyssyn rollageagh
Ronney:Co-hollyssyn rollageagh y jiass
Ronney:Co-hollyssyn rollageagh rere Petrus Plancius